Josef Čapek
Josef Čapek (født 23. marts 1887 i Hronov i regionen Hradec Králové, Østrig-Ungarn; død af tyfus april 1945 i  Bergen-Belsen koncentrationslejr) var en tjekkisk maler, tegner, grafiker, fotograf og forfatter, repræsentant for den tjekkiske kubisme.  Han var bror til forfatteren Karel Čapek.

Čapek blev uddannet i Prag og Paris; en periode i 1911 var han medlem af kunstnergruppen Skupina výtvarných umělců ('En gruppe billedkunstnere').

Josef og Karel Čapeks virksomhed i 1930'erne førte dem begge på kant med det fra 1933 herskende nazistiske styre efter 'Machtergreifung'.
1938 forbød det tyskorienterede regime i Tjekkoslovakiet opførelse af Karel Čapeks dramaer. September 1939 blev Josef Čapek arresteret og sendt til flere forskellige koncentrationslejre, sidste gang februar 1945 til Bergen-Belsen, hvor han i april døde af tyfus.

Ordet robot blev lanceret af Josef Čapek og populariseret i Karel Čapeks skuespil fra 1920 R.U.R ('Rossumovi Univerzální Roboti', dvs. Rossums Universelle Robotter).

Referencer

Eksterne henvisninger

  Josef Čapek hos Wikisource 
 Josef Čapek i Den Store Danske på lex.dk af Dorte Kirkeby Andersen
  
 Josef Čapek hos Wikiart.org
 Tjekkisk kubisme − R.U.R. 
 Josef Čapek hos Whoswho.de

Malere fra Tjekkiet
Personer fra Østrig-Ungarn